CELEX: 31981R1250
Language: el
Date: 1981-05-11 00:00:00
Title: Κανονισμός (ΕΟΚ) αριθ. 1250/81 τής Επιτροπής τής 11ης Μαΐου 1981 περί τροποποιήσεως τού κανονισμού (ΕΟΚ) αριθ. 1468/79 «περί χορηγήσεως ενισχύσεως γιά τό βούτυρο ιδιωτικής αποθεματοποιήσεως, προορισμένου γιά τήν κατασκευή προϊόντων ζαχαροπλαστικής, παγωτών καί άλλων εδώδιμων προϊόντων», συνεπεία τής προσχωρήσεως τής Ελλάδος

Avis juridique important

|

31981R1250

Κανονισμός (ΕΟΚ) αριθ. 1250/81 τής Επιτροπής τής 11ης Μαΐου 1981 περί τροποποιήσεως τού κανονισμού (ΕΟΚ) αριθ. 1468/79 «περί χορηγήσεως ενισχύσεως γιά τό βούτυρο ιδιωτικής αποθεματοποιήσεως, προορισμένου γιά τήν κατασκευή προϊόντων ζαχαροπλαστικής, παγωτών καί άλλων εδώδιμων προϊόντων», συνεπεία τής προσχωρήσεως τής Ελλάδος  

Επίσημη Εφημερίδα αριθ. L 126 της 12/05/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 1250/81 ΤΗΣ ΕΠΙΤΡΟΠΗΣ  της 11ης Μαΐου 1981  περί τροποποιήσεως του κανονισμού (ΕΟΚ) αριθ. 1468/79 «περί χορηγήσεως ενισχύσεως για το βούτυρο ιδιωτικής αποθεματοποιήσεως, προορισμένου για την κατασκευή προϊόντων ζαχαροπλαστικής, παγωτών και άλλων εδώδιμων προϊόντων», συνεπεία της προσχωρήσεως της Ελλάδος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος , και ιδίως το άρθρο 6 παράγραφος 7,  Εκτιμώντας:  ότι, σύμφωνα με το άρθρο 22 της πράξεως προσχωρήσεως, οι σχετικές προς τον τομέα του γάλακτος και των γαλακτοκομικών προϊόντων πράξεις που απαριθμούνται στον κατάλογο ο οποίος αναφέρεται στο παράρτημα ΙΙ της πράξεως προσχωρήσεως, καθώς και ορισμένες πράξεις που θεσπίσθηκαν για τον εν λόγω τομέα κατόπιν της υπογραφής της συνθήκης προσχωρήσεως, και των οποίων η ισχύς εκτείνεται πέραν της 1ης Ιανουαρίου 1981, προσαρμόσθηκαν, ώστε να συμφωνούν με τις διατάξεις της πράξεως προσχωρήσεως, με τον κανονισμό (ΕΟΚ) αριθ. 3474/80 της Επιτροπής (2)·  ότι, λόγω παραλείψεως, ο κανονισμός (ΕΟΚ) αριθ. 1468/79 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2548/79 (4), απομένει κατά συνέπεια να προσαρμοστεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1468/79 τροποποιείται ως εξής:  1. Οι ενδείξεις που αναφέρονται στο άρθρο 7 συμπληρώνονται από την ακόλουθη ένδειξη:  «Βούτυρο ιδιωτικής αποθεματοποιήσεως προοριζόμενο για μεταποίηση (κανονισμός (ΕΟΚ) αριθ. 1468/79)».  2. Στο παράρτημα:  - οι ενδείξεις, που αναφέρονται στην περίπτωση Α υπό α πρώτη περίπτωση, συμπληρώνονται από την ακόλουθη ένδειξη:  «προοριζόμενο για συμπύκνωση και κατόπιν για μεταποίηση (κανονισμός (ΕΟΚ) αριθ. 1468/79)»,  - οι ενδείξεις, που αναφέρονται στην περίπτωση Α υπό β πρώτη περίπτωση, συμπληρώνονται από την ακόλουθη ένδειξη:  «συμπυκνωμένο βούτυρο προοριζόμενο για μεταποίηση (κανονισμός (ΕΟΚ) αριθ. 1468/79)»,  - οι ενδείξεις, που αναφέρονται στην περίπτωση Β πρώτη περίπτωση, συμπληρώνονται από την ακόλουθη ένδειξη:  «προοριζόμενο για άμεση μεταποίηση (κανονισμός (ΕΟΚ) αριθ. 1468/79)».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Μαΐου 1980.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 363 της 31. 12. 1980, σ. 50.  (3) ΕΕ αριθ. L 177 της 14. 7. 1979, σ. 40.  (4) ΕΕ αριθ. L 290 της 17. 11. 1979, σ. 51.